1. **Úvod**

Kultúrny dom (ďalej len „KD“) v obci Lozorno sa nachádza v zastavanom území obce na ul. Športové námestie 657. Kultúrny dom bol postavený v roku 1980 a primárne slúži občanom na kultúrne a spoločenské podujatia a vybrané priestory na prenájom.

* 1. **Účel a cieľ**

Cieľom rekonštrukcie budovy kultúrneho domu je zlepšenie tepelnotechnických vlastností budovy, zlepšenie technického stavu a esteticko-architektonického stvárnenia budovy,  zníženie množstva spotrebovanej energie. Rekonštrukcia bude okrem kultúrneho domu zahŕňať aj rekonštrukciu objektov stavebne prislúchajúcich k objektu KD. Týmito objektami sú zo severovýchodnej strany objekty aktuálne slúžiace ako kvetinártsvo, zo severozápadnej strany mäsiarstvo s bývalým pohostinstvom.

1. **Popis projektu a opis súčasného stavu**

Opis predmetu zákazky a rozsah povinných opatrení v rámci rekonštrukcie vychádza z

* *Energetického auditu verejných budov v obci Lozorno,* vypracovaného spoločnosťou Energy Centre Bratislava, s.r.o., August 2020; a
* *Architektonickej štúdie Kultúrneho domu Lozorno*, vypracovanej spoločnosťou What Architects s.r.o., November 2020.

Súčasťou podkladov k opisu predmetu zákazky je aj

* *Statické posúdenie strechy kultúrneho domu Lozorno*, vypracované spoločnosťou J.T.OFFICE, s.r.o. September 2020
  1. **Popis projektu**

**Názov stavby:** Rekonštrukcia kultúrneho domu v obci Lozorno

**Druh stavby:** Budovy kultúrnych domov a osvetových besied

**Miesto stavby:** Športové námestie 657, 900 55 Lozorno

**Katastrálne územie:** Lozorno

**Obec:** Lozorno

**Okres:** Malacky

**Kraj:** Bratislavský

**Pozemky:** 8880/903 *(Právny vzťah k pozemku parcelné číslo 8880/903 pod stavbou s. č. 657 nie je evidovaný na liste vlastníctva)*

**Geometrické parametre objektu:**

Celková zastavaná plocha: cca. 1 151 m²

Obvod zastavanej plochy: cca. 164 m

Obostavaný vykurovaný objem:cca. 6 918 m3

Celková podlahová plocha: cca. 1 664 m²

* 1. **Opis súčasného stavu**

Budova KD bola postavená v roku 1980 ako murovaná stavba tvorená dvoma výškovo rozdielnymi časťami s max. vonkajšími rozmermi 19,5 m x 62,3 m (š/d). V budove boli do 12/2019 prenajímané priestory pohostinstva, byty a bowling, ktoré boli zrušené. V súčasnosti sa tu nachádzajú prenajímané priestory pre posilňovňu, mäsiarstvo a kvetinárstvo. Spoločenská sála, ktorá je nevyhnutnou súčasťou KD, je využívaná na spoločenské podujatia a športové aktivity. Spoločenská sála, situovaná v strede objektu, má 1 podzemné a 1 nadzemné podlažie. Časť zo severovýchodnej strany (k športovisku) je dvojpodlažná a funkčne prepája okrajové časti budovy, ktoré majú 3 nadzemné a 1 podzemné podlažie. K budove KD prislúchajú dva jednopodlažné objekty. V jednom sa nachádza priestor kvetinárstva, v druhom objekte prenajímané priestory mäsiarstva, posilňovne a bývalého pohostinstva.

Obvodový plášť posudzovaného objektu je murovaný z tehál hr. približne 500 mm, časť zo severozápadnej strany je murovaná z tehál z pórobetónu hr. 400 mm. Strešná konštrukcia nad spoločenskou sálou je vyhotovená ako pultová jednoplášťová, ukončená plechovou krytinou, izolovaná je v časti nad rastrom tepelnou izoláciou z minerálnej vlny hr. 70 mm. V trojpodlažnej časti KD je strecha vyhotovená ako jednoplášťová, zo zamerania budovy z roku 2018 je zrejmé, že bola tepelne izolovaná, ale nie je zrejmý použitý materiál a hrúbka izolácie.

Po rekonštrukcii KD sa uvažuje s novým využívaním pôvodných priestorov. Priestory bytov a pohostinstva budú využívané zväčša ako administratívne, priestory bowlingu budú slúžiť ako fitness centrum.

1. **Požiadavky na opatrenia**

Rekonštrukcia budovy je členená podľa jednotlivých stavebných opatrení:

|  |  |
| --- | --- |
| **3.1. Zateplenie obvodového plášťa budovy a ostatné prvky podľa Architektonickej štúdie** |  |
| Súvisiace normy a predpisy | - STN 73 0540-1: Tepelnotechnické vlastnosti stavebných konštrukcií a budov. Tepelná ochrana budov. Časť 1: Terminológia.  - STN 73 0540-2+Z1+Z2: Tepelná ochrana budov. Tepelnotechnické vlastnosti stavebných konštrukcií a budov.  - STN EN ISO 717-1: Akustika. Hodnotenie zvukovoizolačných vlastností budov a stavebných konštrukcií.  - EN 13163+A2: Tepelnoizolačné výrobky pre budovy. Prefabrikované výrobky z expandovaného polystyrénu (EPS).  - STN 73 2901: Zhotovovanie vonkajších tepelnoizolačných kontaktných systémov (ETICS).  - STN 73 2902: Vonkajšie tepelnoizolačné kontaktné systémy (ETICS). Navrhovanie a zhotovovanie mechanického pripevnenia na spojenie s podkladom.  - STN 73 1901: Navrhovanie striech. Základné ustanovenia.  - STN EN 1931: Hydroizolačné pásy a fólie. Asfaltové, plastové a gumové. pásy a fólie na hydroizoláciu striech. Stanovenie priepustnosti vodnej pary.  - STN EN 12730: Hydroizolačné pásy a fólie. Asfaltové, plastové a gumové pásy na hydroizoláciu striech. Stanovenie odolnosti proti statickému zaťaženiu.  - STN 73 3610: Klampiarske práce stavebné.  - STN 73 0802 Požiarna bezpečnosť stavieb. Spoločné ustanovenia. |
| Požiadavky na zhotovenie a kvalitu | - Hrúbka tepelnej izolácie a výsledný súčiniteľ prestupu tepla zateplených konštrukcií bude zabezpečený podľa požiadaviek STN 73 0540-2+Z1+Z2. |
| **a. Zateplenie stien** | **Požaduje sa zateplenie obvodových stien budovy z vonkajšej strany, vrátane ostenia a nadpražia okien a dverí, kontaktným zatepľovacím systémom (ETICS). Časť fasády (v rozsahu podľa architektonickej štúdie) bude zhotovená ako tepelnoizolačný prevetrávaný systém. Celková plocha stien zateplenia je 835 m².** |
| Požiadavky na zhotovenie | - Tepelno-izolačná vrstva kontaktného zatepľovacieho systému sa požaduje z expandovaného polystyrénu (EPS), konečná povrchová úprava: samočistiaca silikátová omietka podľa špecifikácie uvedenej v architektonickej štúdii.  - Tepelno-izolačná vrstva prevetrávaného systému sa požaduje z minerálnej vlny, pohľadovú vrstvu prevetrávanej fasády bude tvoriť drevený obklad systém perodrážka, zo smrekového dreva hr. 25mm a šírky 100mm.  - Farebné prevedenie povrchových úprav podľa architektonickej štúdie. |
| **b. Zateplenie stropov medzi nevykurovanými podlažiami** | **Požaduje sa zateplenie stropov do podkrovného priestoru pultovej strechy (sála KD) a valbovej strechy (bývalé pohostinstvo+mäsiarstvo) s celkovou plochou 857 m² a zateplenie stropu v priestore suterénu s plochou 330 m².** |
| Požiadavky na zhotovenie a kvalitu | - Tepelnoizolačná vrstva pre zateplenie suterénu s plochou 330 m² sa požaduje z minerálnej vlny.  - Tepelnoizolačná vrstva pre zateplenie stropnej konštrukcie do podkrovných priestorov s plochou 857 m² sa požaduje z minerálnej vlny. |
| **c. Zateplenie strešnej konštrukcie** | **Požaduje sa zateplenie jednoplášťovej plochej strechy v trojpodlažných častiach budovy KD s celkovou plochou 240 m² a jednoplášťovej plochej strechy v budove kvetinárstva s plochou 25 m².** |
| Požiadavky na zhotovenie a kvalitu | - Tepelnoizolačná vrstva pre zateplenie suterénu s plochou 330 m² sa požaduje z minerálnej vlny. |
| Kontrola kvality práce/skúšky | - Po zhotovení bude vykonaná kontrola tesnosti strešného plášťa, určená podľa vhodnosti vykonania (elektroimpulzná/iskrová/vákuová/ impedančná defektoskopia). |
| **d. Ostatné prvky rekonštrukcie podľa architektonickej štúdie** | **Architektonická štúdia Kultúrneho domu Lozorno, tvorí súčasť súťažných podkladov a pre účely opisu predmetu zákazky je vo svojom rozsahu záväzná, okrem nasledovných častí architektonickej štúdie, ktoré nie sú predmetom zákazky**:   * vnútorné dispozičné úpravy * úpravy spevnených plôch, okrem plôch bezprostredne dotknutých rekonštrukciou fasád * sadové úpravy   Vo všetkých ostatných častiach je Architektonická štúdia záväzná a uchádzač musí pri realizácii predmetu zákazky dodržať (i) navrhovaný spôsob prevedenia všetkých prvkov, ako sú projektovo navrhované v architektonickej štúdii a (ii) všetky materiálno-technicko-estetické požiadavky na prevedenie týchto prvkov, ako sú v architektonickej štúdii popísané. |
| **3.2. Výmena otvorových konštrukcií** | **Požaduje sa úprava otvorových konštrukcií, ktorá bude zahŕňať:**   * **Úprava rozmerov vybraných existujúcich stavebných otvorov, vytvorenie nových stavebných otvorov a zamurovanie vybraných existujúcich otvorov v rozsahu podľa architektonickej štúdie (vrátane inštalácie nových otvorových konštrukcií),** * **Výmenu pôvodných otvorových konštrukcií nespadajúcich do úprav podľa predchádzajúceho bodu.** |
| Súvisiace normy a predpisy | - EN 14351-1+A2: Okná a dvere. Norma na výrobky, funkčné charakteristiky.  - STN 73 3134: Stavebné práce. Styk okenných konštrukcií a obvodového plášťa budovy. Požiadavky, zhotovovanie a skúšanie.  - STN EN 1627: Dvere, okná, závesné steny, mreže a uzávery. Odolnosť proti vlámaniu. Požiadavky a triedenie.  - STN 73 3610: Klampiarske práce stavebné.  - STN EN 1627 (74 6173): 2011: Dvere, okná, závesné steny, mreže a uzávery. Odolnosť proti vlámaniu. Požiadavky a triedenie. Kovanie na okná a balkónové dvere. Požiadavky a skúšobné metódy.  - STN EN 13126-16 (16 6015): 2019 Stavebné kovanie.  - STN EN 12865 Tepelnovlhkostné vlastnosti stavebných prvkov a konštrukcií. Určenie odolnosti vonkajších stien proti náporovému dažďu pri pulzujúcom tlaku vzduchu.  - STN 73 0802 Požiarna bezpečnosť stavieb. Spoločné ustanovenia. |
| Požiadavky na zhotovenie a kvalitu | - Návrh okien a dverí (nových aj vymieňaných) bude vychádzať zo splnenia požiadavky súčiniteľu prestupu tepla, podľa STN 73 0540-2+Z1+Z2.  - Okná budú plastové v bielej farbe, zasklievacia lišta hranatá. Spôsob otvárania bude ponechaný.  - Vonkajšie parapety budú hliníkové s bielym nástrekom, vnútorné plastové v bielej farbe.  - Dvere budú hliníkové v bielom prevedení. Spôsob otvárania okien bude ponechaný.  - Kovanie okien a dverí v hliníkovom prevedení, kľučky plastové, v bielej farbe. |
| **3.3. Rekonštrukcia zdroja tepla** | **Pri rekonštrukcii zdroja tepla sa požaduje náhrada pôvodnej plynovej kotolne (teplovodný kotol s výkonom 57 kW) v suteréne objektu za novú. Zdroj tepla bude slúžiť na krytie tepelných strát pre celý objekt (okrem priestoru bowlingu a bytov) a prípravu teplej vody. Rekonštrukcia bude zahŕňať aj kompletnú výmenu rozvodov tepla a zavedenie nového systému merania a regulácie.** |
| Súvisiace normy a predpisy | - STN 07 0703: Plynové kotolne.  - STN EN 12828+A1: Vykurovacie systémy v budovách. Navrhovanie teplovodných vykurovacích systémov.  - STN EN 15502-1+A1: Vykurovacie kotly na plynné palivá. Časť 1: Všeobecné požiadavky a skúšky.  - STN EN 14 336: Vykurovacie systémy budov. Montáž a odovzdávanie/preberanie vodných vykurovacích systémov.  - STN 06 0320: Ohrievanie úžitkovej vody. Navrhovanie a projektovanie.  - STN EN 12 831-1: Energetická hospodárnosť budov. Metóda výpočtu projektovaného tepelného príkonu. Časť 1: Tepelný príkon.  - STN 06 1112: Vyhrievacie oceľové doskové telesá na ústredné vykurovanie.  - Vyhláška MH SR 14/2016 Z.z. Technické požiadavky na tepelnú izoláciu rozvodov tepla a teplej vody.  - Vyhláška MH SR č. 282/2012 Z. z. Technické požiadavky na tepelnú izoláciu rozvodov tepla. |
| Požiadavky na zhotovenie a kvalitu | - Návrh novej kotolne a zariadení kotolne, ako aj potrubných rozvodov, bude v zmysle platnej legislatávy.  - Výkon novej kotolne bude vychádzať z potreby tepla na prípravu teplej vody a krytie tepelných strát po vykonaní stavebných opatrení v bode *3.1.* a*3.2.*  - V novej kotolni sa požaduje inštalácia kondenzačných kotlov a nového zariadenia na prípravu TV. Kotolňa musí byť vybavená všetkými potrebnými zariadeniami pre zabezpečenie bezproblémovej, bezpečnej a hospodárnej prevádzky.  - Priestory bývalého pohostinstva, ktoré boli vykurované zo zdroja tepla umiestneného mimo budovy, budú napojené na nový zdroj tepla v suteréne objektu.  - Pri rekonštrukcii rozvodov vykurovania sa požaduje kompletná výmena rozvodov od kotla, až po napojenie na jestvujúce vykurovacie telesá.  - Pôvodné oceľové článkové vykurovacie telesá v počte 19 kusov budú vymenené za oceľové doskové v bielej farbe. Veľkosť vykurovacích telies bude stanovená so zohľadnením stavebných opatrení v bodoch 3.1 až 3.3.  - Systém merania a regulácie bude zabezpečovať plnoautomatizovanú prevádzku kotolne, ktorá si nebude vyžadovať stálu obsluhu a bude vybavená vzdialeným sledovaním prevádzky a prevádzkových parametrov kotolne s možnosťou úpravy prevádzkových parametrov a ovládania chodu kotolne a jej zariadení. Systém bude zabezpečovať aj meranie, sledovanie a zaznamenávanie spotrieb jednotlivých druhov energie a vody.  - V rámci rekonštrukcie sa tiež požaduje premiestnenie plynového spotrebiču typu C (nízkoteplotný kotol s výkonom 25 kW), ktorý zabezpečuje vykurovanie priestoru bytov z 2. NP na 3. NP, spolu s napojením na jestvujúce rozvody vykurovania a plynu.  - Účinnosť inštalovaných kondenzačných kotlov musí spĺňať minimálne požiadavky Vyhlášky MZ 321/2014 Z.z. |
| Kontrola kvality práce/skúšky | - Všetky skúšky pred uvedením zariadení do prevádzky, budú vykonané podľa STN EN 14 336. |
| **3.4 Hydraulické vyregulovanie a termostatizácia vykurovacej sústavy** | **Po významnej obnove v bodoch 3.1 až 3.3 sa podľa §8 zákona č. 300/2012 Z.z. požaduje hydraulické vyregulovanie sústavy. Požaduje sa tiež inštalácia regulačných ventilov a termostatických hlavíc na vykurovacích telesách v počte 35 ks.** |
| Súvisiace normy a predpisy | - STN 12828+A1: Vykurovacie systémy v budovách. Navrhovanie teplovodných vykurovacích systémov.  - STN EN 14 336 Vykurovacie systémy budov. Montáž a odovzdávanie/preberanie vodných vykurovacích systémov. |
| Požiadavky na zhotovenie a kvalitu | - Termostatické hlavice budú v manuálnom prevedení. |
| Kontrola kvality práce/skúšky | - Montáž, preberanie a odovzdávanie vykurovacieho systému bude vykonané v zmysle STN EN 14336. |
| **3.5 Rekonštrukcia osvetlenia** | **Pri rekonštrukcii osvetlenia sa požaduje výmena zastaraných svietidiel. Vymenené budú všetky svetelné zdroje, bodové svietidlá (obyčajné žiarovky, kompaktné žiarivky) v počte 29 ks s celkovým inštalovaným príkonom 1 050 W a lineárne svietidlá (lineárne žiarivky s klasickým predradníkom) v počte 60 ks s celkovým inštalovaným príkonom 7 894 W a 6 ks žiarivkových reflektorov s inšalovaným výkonom 6 000 W.** |
| Súvisiace normy a predpisy | - STN EN 12665: Svetlo a osvetlenie. Základné termíny a kritériá na stanovenie požiadaviek na osvetlenie.  - STN EN 12 464-1: Svetlo a osvetlenie. Osvetlenie pracovísk. Časť 1: Vnútorné pracoviská.  - Vyhláška MZ SR 541/2007 Z.z. Požiadavky na osvetlenie pri práci. |
| Požiadavky na zhotovenie a kvalitu | - Návrh osvetľovacej sústavy bude v zmysle platnej legislatávy.  - Ovládanie osvetlenia bude pomocou vypínačov a prepínačov.  - Ovládanie osvetlenia na základe pohybového senzoru sa požaduje v priestoroch chodieb kultúrneho domu, s výnimkou chodieb prenajímaných priestorov.  - Všetky svietidlá budú nahradené LED svietidlami.  - Efektívna životnosť svietidla musí byť aspoň 30 000 hodín prevádzky.  - Merný svetelný výkon svietidla musí byť minimálne 90 lm/W.  - Vo všetkých svietidlách bude inštalovaný elektronický predradník. |
| **3.6. Rozvody elektriny** | **Požaduje sa výmena slaboprúdovej inštalácie s dĺžkou do 1650 m vrátane výmeny rozvádzačov v počte 5 ks a umiestnenia koncových bodov napojenia – slaboprúdové zásuvky 220 V v počte 65 ks a 380 V v počte 4 ks. V rámci rekonštrukcie sa požaduje aj výmena jestvujúcich vypínačov/prepínačov v počte 62 ks**. |
| Súvisiace normy a predpisy | - STN 33 1500: Elektrotechnické predpisy. Revízie elektrických zariadení.  - STN 33 3320: Elektrické prípojky.  - STN 33 2000-1: Elektrické inštalácie nízkeho napätia. Časť 1: Základné princípy, stanovenie všeobecných charakteristík, definície.  - STN 33 2000-4-41: Elektrické inštalácie nízkeho napätia. Časť 4-41: Zaistenie bezpečnosti. Ochrana pred zásahom elektrickým prúdom.  - STN 33 2000-5-51: Elektrické inštalácie budov. Časť 5-51: Výber a stavba elektrických zariadení. Spoločné pravidlá.  - STN 33 2000-5-52: Elektrické inštalácie nízkeho napätia. Časť 5-52: Výber a stavba elektrických zariadení. Elektrické rozvody.  - STN 33 2000-5-54: Elektrické inštalácie nízkeho napätia. Časť 5-54: Výber a stavba elektrických zariadení. Uzemňovacie sústavy a ochranné vodiče.  - STN 33 2000-7-701: Elektrické inštalácie nízkeho napätia. Časť 7-701: Požiadavky na osobitné inštalácie alebo priestory. Priestory s vaňou alebo sprchou: STN 33 2000-6: Elektrické inštalácie nízkeho napätia. Časť 6: Revízia. |
| Požiadavky na zhotovenie a kvalitu | - Návrh rozvodov ako aj krytia IP slaboprúdovej inštalácie bude v zmysle platnej legislatávy.  - Rozvody elektroinštalácie sa vykonajú v stene pod omietku.  - Zásuvky sa požadujú podomietkové, s rámčekom v plastovom prevedení, farba biela.  - Spínače/vypínače sa požadujú podomietkové, s rámom a krytom v plastovom prevedení typu Tango, respektíve jeho ekvivalent. Farebné prevedenie biele. |
| Kontrola kvality práce/skúšky | - Pred uvedením do prevádzky budú vykonané odborné prehliadky a skúšky v zmysle STN 33 1500 a STN 33 2006. |

Zhotoviteľ je povinný v zmysle Zákona č. 50/1976 Z.z. v znení neskorších zmien a doplnkov použiť pre realizáciu Diela len výrobky a materiály odsúhlasené objednávateľom, ktoré majú také vlastnosti, aby bola po celú dobu životnosti realizovaného Diela pri bežnej údržbe zaručená požadovaná mechanická pevnosť a stabilita, požiarna bezpečnosť, hygienické požiadavky, ochrana zdravia, životného prostredia a bezpečnosti pri užívaní, pričom všetky dodané materiály a výrobky musia zodpovedať predpokladanému alebo obvyklému spôsobu použitia.

Vlastnosti všetkých použitých materiálov musia odpovedať normovým požiadavkám, respektíve byť deklarované Vyhlásením o parametroch výrobku, ktoré je v súlade s normou a ktoré sa vzťahuje (podľa Vyhlášky 133/2013 Z.z. Príloha č. 1) na stavebné výrobky.

1. **Požiadavky na inžiniering a projektovú dokumentáciu**

Uchádzač je pred realizáciou opatrení povinný vypracovať kompletnú projektovú dokumentáciu všetkých opatrení, ktorá bude zahŕňať minimálne:

* Projektovú dokumentáciu pre stavebné povolenie v podrobnosti dokumentácie na realizáciu stavby; a/alebo
* Projektovú dokumentáciu opatrení v podrobnosti potrebnej na realizáciu stavby pre časti opatrení, pre ktoré sa na ich realizáciu nevyžaduje stavebné povolenie.

Uchádzač osobitne v rámci projektovej dokumentácie vypracuje projektové energetické hodnotenie budovy podľa zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, ktoré musí zodpovedať hodnote celkovej potreby tepla na vykurovanie, ktorú uchádzač uvedenie v návrhu na plnenie kritérií (výsledky projektového energetického hodnotenia budovy pre účely realizácie opatrení, ako významnej obnovy budovy, uchádzač prepočíta aj s využitím referenčných hodnôt vstupných veličín, použitých v rámci hodnotenia kritérií v procese verejného obstarávania. Pre účely vyhodnotenia dodržania hodnoty kritéria „potreba tepla na vykurovanie“, bude smerodajný prepočet na referenčné hodnoty podľa predchádzajúcej vety).

Uchádzač je povinný zaobstarať všetky povolenia, licencie, súhlasy a rozhodnutia požadované právnymi predpismi potrebné na vyhotovenie, dokončenie a uvedenie do prevádzky všetkých opatrení a je povinný zaplatiť všetky dane, odvody a poplatky súvisiace s ich zabezpečením.

Uchádzač sa najmä zaväzuje zaobstarať vydanie právoplatného stavebného či iného povolenia alebo úradného schválenia, právoplatného kolaudačného rozhodnutia na užívanie diela ako aj akékoľvek iné potrebné úradné schválenia či rozhodnutia (v rozsahu v akom sú pre dokončenie opatrení potrebné) tak, aby tým nebolo ohrozené zhotovenie a dokončenie opatrení.

Pred prevzatím opatrení je uchádzač povinný spracovať normalizované energetické zhodnotenie potreby energie v budove a zabezpečiť energetický certifikát budovy podľa zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, ktoré musia zodpovedať hodnote celkovej potreby tepla na vykurovanie, ktorú uchádzač uvedenie v návrhu na plnenie kritérií (výsledky normalizovaného energetického hodnotenia budovy pre účely realizácie opatrení, ako významnej obnovy budovy, uchádzač prepočíta aj s využitím referenčných hodnôt vstupných veličín, použitých v rámci hodnotenia kritérií v procese verejného obstarávania. Pre účely vyhodnotenia dodržania hodnoty kritéria „potreba tepla na vykurovanie“, bude smerodajný prepočet na referenčné hodnoty podľa predchádzajúcej vety).

Po zhotovení opatrení uchádzač vypracuje dokumentáciu skutočného vyhotovenia, ktorá bude obsahovať presné rozmery a podrobnosti prác, výkresy a kompletnú dokumentáciu všetkých opatrení tak, ako boli skutočne vykonané.

Náklady na projektovú dokumentáciu a inžiniersku činnosť sú zahrnuté v cene za jednotlivé opatrenia a v súvislosti s týmito činnosťami uchádzačovi nevzniknú žiadne ďalšie nároky na platby a kompenzácie od verejného obstarávateľa.